शादी के नाम पर महिला को दिल्ली में बेचा था, देह व्यापार के लिए मजबूर किया
West Bengal (Kolkata) Human Trafficking Case - कोलकाता पुलिस ने रविवार को मानव तस्करी करने वाले दो लोगों को गिरफ्तार किया है।
कोलकाता पुलिस ने रविवार को मानव तस्करी करने वाले दो लोगों को गिरफ्तार किया है। आरोपियों के नाम समसूल शेख उर्फ सद्दाम (38) और अब्दुल्ला मंडल (26) है। दोनों पश्चिम बंगाल के दक्षिण 24 परगना जिला अन्तर्गत कुलतली के रहने वाले हैं।
पुलिस के मुताबिक सद्दाम ने 24 साल की एक महिला से शादी का झांसा देकर दोस्ती की और 5 नवंबर, 2022 को उसके 4 साल के बच्चे समेत दिल्ली के रेड लाइट एरिया में लेजाकर बेच दिया। वहां उसे देह व्यापार करने के लिए मजबूर किया गया। दिल्ली पुलिस ने पीड़ित महिला और उस बच्चे को छुड़ा लिया लेकिन तब आरोपियों को गिरफ्तारी हो पाई थी।
शनिवार को छापा मार कर गिरफ्तार किया
पश्चिम बंगाल के इंवेस्टिगेशन टीम ने 27 जनवरी 2023 को इंटर स्टेट मानव तस्करी मामले को लेकर जांच शुरू की। मुखबिरों से मिली जानकारी और डिजिटल डेटा की जांच के आधार पर शनिवार शाम को कोलकाता पुलिस की एक टीम ने सियालदह पुलिस थाना क्षेत्र में छापा मार कार्रवाई की। इस दौरान दो तस्करों को गिरफ्तार किया गया। जिन्होंने महिला को खरीदा और दिल्ली में बेचा था।
ये खबर भी पढ़ें...
मुंहबोले मामा ने नाबालिग भांजी को 6 लाख में बेचा:15 दिन बाद बेटी का कॉल आया, रोते हुए बोली- मम्मी...मुझे बचा लो
मध्यप्रदेश के शिवपुरी में मुंहबोले मामा ने नाबालिग भांजी को 6 लाख रुपए में दंबगों को बेच दिया। आरोपी उसके माता-पिता को उसे मेला घुमाने का कहकर ले गया था। एक सप्ताह तक वह बच्ची के माता-पिता को गुमराह करता रहा। 15 दिन बाद एक अनजान नंबर से बेटी ने जब मां को कॉल किया तो मामले का खुलासा हो सका। पूरी खबर पढ़िए...
मानव तस्करी के शिकार झारखंड के 14 बच्चे छुड़ाए;12 साल की बच्ची का अपहरण कर दिल्ली में देह व्यापार की कोशिश हुई
मानव तस्करों का शिकार बने झारखंड के 14 बच्चों को दिल्ली से छुड़ाया गया है। इन बच्चों में एक 12 वर्षीय बच्ची भी शामिल है जिसे उसके गाँव के एक व्यक्ति अपहरण कर एक साल पहले लेकर आया था। दिल्ली के विभिन्न इलाकों में उसे काम घर के काम के लिए भेजता था, बच्ची ने विरोध किया तो उसे उसे रेड लाइट एरिया में ले जाकर बेच दिया। पूरी खबर पढ़िए...